Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18777

1. FEJEZET - BEVEZETÉS A Légiforgalmi Tájékoztató Szolgálat célja a nemzetközi léginavigáció biztonsága, rendszeressége és hatékonysága szempontjából szükséges tájékoztatás áramlásának folyamatos biztosítása. A légiforgalmi tájékoztatások/adatok szerepe és fontossága jelentősen megváltozott az RNAV (Area Navigation - Területi Navigáció), a Megkövetelt Navigációs Teljesítőképesség (RNP - Required Navigation Performance) és a fedélzeti számítógépes navigációs rendszerek bevezetésével. A sérült, vagy hibás légiforgalmi tájékoztatások/adatok potenciálisan hatással lehetnek a légiközlekedés, a léginavigáció biztonságára. Hogy a légiforgalmi tájékoztatások biztosításában kielégíthessék az egységesség és a következetesség követelményét, mely elengedhetetlen a számítógépen alapuló navigációs rendszerek üzemeltetéséhez, az Államok, amennyire csak lehetséges, el kell kerüljék azon Szabványoknak és Eljárásoknak felhasználását, melyeket nem a nemzetközi alkalmazásra állítottak össze. Ezeket a Szabványokat és Ajánlott Gyakorlati Eljárásokat a Légiforgalmi Szolgálatok Eljárásai – ICAO Rövidítések és Kódokkal (Procedures for Air Navigation Services – ICAO abbreviations and Codes -PANS- ABC, Doc 8400) egyetértésben kell felhasználni. 2007/70/II. szám Elfogadott tény, hogy bizonyos esetekben Kiegészítő Eljárásokra lehet szükség, hogy ezzel az ICAO Körzetek bizonyos követelményeit kielégíthessék. A Légiforgalmi Tájékoztató Szolgálatok megszervezésére és üzemeltetésére vonatkozó tájékoztató anyag a Légiforgalmi Tájékoztató Szolgálatok Kézikönyve (Aeronautical Information Services Manual - Doc 8126) című kiadványban található.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes